b'\n_START_ARTICLE_\nLastukuusi\n_START_PARAGRAPH_\nLastukuusi on puunkappaleesta vuoltu perinteinen leikkikuusi. Kuusi vuollaan j\xc3\xa4tt\xc3\xa4m\xc3\xa4ll\xc3\xa4 lastut tyvest\xc3\xa4\xc3\xa4n kiinni kapeaan puupalikkaan, jolloin kuuselle muodostuvat oksat. Yleens\xc3\xa4 kuusen tyveen kiinnitet\xc3\xa4\xc3\xa4n leve\xc3\xa4mpi puunkappale pit\xc3\xa4m\xc3\xa4\xc3\xa4n kuusta pystyss\xc3\xa4, mutta kuusen voi vuolla my\xc3\xb6s yhdest\xc3\xa4 puusta, jolloin samasta puunkappaleesta muodostetaan kuuselle my\xc3\xb6s juuret.'